**Fácánkert Község Önkormányzata Képviselő-testületének**

**7/2016 (IX.21.) önkormányzati rendelete**

**a szociális igazgatás és szociális ellátások helyi szabályozásáról szóló**

**2/2015 (II.27.) önkormányzati rendelet módosításáról**

Fácánkert Község Önkormányzatának Képviselő-testülete Magyarország Alaptörvénye 32. cikk. (1) bekezdés a) pontjában és (2) bekezdésében kapott feladatkörében, valamint Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában kapott hatáskörében eljárva, a szociális igazgatásról és szociális ellátásokról szóló 1993. évi III. törvény 1. § (2) bekezdésében, 10. § (1) bekezdésében, 18. § a) pontjában, 26. §-ban, 32. § (3) bekezdésében, 45. § (1) bekezdésében, 48. § (4) bekezdésében, 58/B. § (2) bekezdésében, 62. § (2) bekezdésében, 92. § (1) bekezdésében és 132. § (4) bekezdésében kapott felhatalmazás alapján, a következőket rendeli el:

A szociális igazgatás és szociális ellátások helyi szabályozásáról szóló 2/2015 (II.27.) önkormányzati rendelet (a továbbiakban R.) 29. § rendelkezései helyébe az alábbi rendelkezés lép:

**1.§**

„ 29. §

(1) Az étkeztetés keretében legalább napi egyszeri meleg étkezéséről kell gondoskodni azoknak a szociálisan rászorult személyeknek, akik azt önmaguk, illetve eltartottjaik részére tartósan vagy átmeneti jelleggel nem képesek biztosítani.

(2) Az (1) bekezdés alkalmazásában szociálisan rászorult személy az,

1. aki betöltötte a 60. életévét és egyedül élő, vagy
2. betöltötte a 65. életévét, vagy
3. egészségi állapota, fogyatékossága, pszichiátriai betegsége, szenvedélybetegsége, vagy
4. hajléktalansága miatt nem képes a napi egyszeri meleg étkezésről gondoskodni.

(3) A (2) bekezdés b) pontja szerinti egészségi állapot, fogyatékosság, pszichiátriai betegség és szenvedélybetegség tényét házi orvosi, illetve szakorvosi igazolással kell bizonyítani.

(4) Az e rendeletben szabályozott személyes gondoskodást nyújtó ellátások közül az étkeztetésért az e rendelet 2. számú mellékletében meghatározott térítési díjat kell fizetni. A házi segítségnyújtásért, a jelző rendszeres házi segítségnyújtásért és az óvodai étkeztetésért az adott gesztor önkormányzat rendeletében foglalt térítési díjat kell fizetni.

(5) Fácánkert Község Önkormányzat Képviselő-testülete a szociális étkeztetés intézményi térítési díjából a mindenkori szállítási költséget saját terhére biztosítja az étkezésben résztvevők jövedelmi helyzetétől függetlenül.

**2. §**

**Záró rendelkezések**

(1) E rendelet 2016. október 01. napján lép hatályba, rendelkezéseit a hatálybalépését követően indult ügyekben kell alkalmazni.

(2) A rendelet hatályba lépésével egyidejűleg az étkezési térítési díjakról szóló 12/2002 (XII.27.) önkormányzati rendelet hatályát veszíti.

 Orbán Zsolt Tóth Adrienn

 polgármester jegyző

A kihirdetés napja: 2016. szeptember 22.

A levétel napja:

Tóth Adrienn

jegyző

2. számú melléklet a 2/2015.(II.27.) önkormányzati rendelethez

**TÉRÍTÉSI DÍJAK[[1]](#footnote-1)**

**I. SZOCIÁLIS ÉTKEZTETÉS INTÉZMÉNYI TÉRÍTÉSI DÍJA**

a. SZÁLLÍTÁSSAL 442,- Ft/nap/fő

b. SZÁLLÍTÁS NÉLKÜL 350,- Ft/nap/fő

1. A térítési díjak az általános forgalmi adó összegét tartalmazzák. [↑](#footnote-ref-1)